Flos-Moroso Showroom in London
Flos-Moroso has opened its second showroom, in London, by designer Patricia Urquiola. Gebruikers op dit forum: essiepessie, Googlebot, Otti1977 en 16 bezoekers
[ Sleipnir | Time: 305ms (App: 87ms DB: 45ms) | 7 Queries ] Winsgewende kleinsakebestuur: Die sleutel tot besigheidsukses - Sakeliga
Inisiatiewe > Funksies > Winsgewende kleinsakebestuur: Die sleutel tot besigheidsukses
Winsgewende kleinsakebestuur: Die sleutel tot besigheidsukses
deur Sakeliga | Sep 11, 2018
Dit is geen geheim dat ons huidige ekonomiese landskap baie uitdagings aan sakelui bied nie. Baie besigheidseienaars is onseker of hulle ondernemings optimaal winsgewend bedryf word en het nie werklik toegang tot kleinsakebestuur spesialiste soos die Adviesburo vir Kleinsake Ondernemings soos voorheen nie. Hulle word nie blootgestel aan die kritiese bestuursaspekte wat winsgewendheid beïnvloed nie en het moontlik die potensiaal om baie meer winsgewend te wees.
Daarom bied Sakeliga in samewerking met die South African Council for Small Business (SACSB) en Maroela Media op 16 Oktober 2018 ‘n seminaar, Winsgewende kleinsakebestuur: Die sleutel tot besigheidsukses.
Hierdie voldag seminaar is daarop geskoei om sakelui, besigheidseienaars en entrepreneurs toe te rus met die nodige kennis om nie net hulle ondernemings meer effektief te bestuur nie, maar ook hulle tyd.
Tydens die seminaar sal vier temas gedek word deur SACSB en Maroela Media sal ook ‘n spesiale aanbieding doen rakende hoe sakelui sosiale media kan benut om besigheidsukses te optimaliseer. Die seminaar sal afgesluit word met n netwerkgeleentheid vir gaste met kaas en wyn.
Die rol van ‘n jokkie – Professor Tommy du Plessis
Waarom “is jy in” of “wil jy” ‘n eie besigheid besit? – Professor Tommy du Plessis
Wanneer kan jy jouself of jou besigheid as “suksesvol” beskou? – Carl Aucamp
Wat moet môre gedoen word om “sukses” te verseker? – Professor Tommy du Plessis
Netwerkgeleentheid met Kaas en Wyn-afsluiting
Professor Tommy du Plessis is die direkteur van die Potchefstroom Sakeskool en president van die South African Council for Small Business.
Carl Aucamp is ‘n kleinsake-ontwikkelingspesialis en die vise-president vir onderwys en opleiding van die South African Council for Small Business.
Arnold Vosloo is ‘n kleinsake-ontwikkelingspesialis en die vise-president vir kleinsake-ondersteuningsdienste van die South African Council for Small Business.
Daar is slegs 50 sitplekke beskikbaar. Vul die onderstaande vorm in om joune te bespreek.
ID-nommer / Lid-nommer:*